CELEX: 62014CN0071
Language: da
Date: 2014-02-10 00:00:00
Title: Sag C-71/14: Anmodning om præjudiciel afgørelse indgivet af First-tier Tribunal (Information Rights) (Det Forenede Kongerige) den 10. februar 2014 — East Sussex County Council mod The Information Commissioner, Property Search Group og Local Government Association

7.4.2014   
            
            
               DA
            
            
               Den Europæiske Unions Tidende
            
            
               C 102/25
            
         Anmodning om præjudiciel afgørelse indgivet af First-tier Tribunal (Information Rights) (Det Forenede Kongerige) den 10. februar 2014 — East Sussex County Council mod The Information Commissioner, Property Search Group og Local Government Association
   (Sag C-71/14)
   2014/C 102/34
   Processprog: engelsk
   
      Den forelæggende ret
   
   First-tier Tribunal (Information Rights)
   
      Parter i hovedsagen
   
   
      Sagsøger: East Sussex County Council
   
      Sagsøgte: The Information Commissioner, Property Search Group og
   Local Government Association
   
      Præjudicielle spørgsmål
   
   
               1)
            
            
               Hvorledes skal artikel 5, stk. 2, i direktiv 2003/4/EF (1) fortolkes, og der anmodes navnlig om svar på, om et gebyr af en rimelig størrelse, som opkræves for udlevering af en særlig type miljøoplysninger, kan omfatte:
               
                           a)
                        
                        
                           en del af omkostningerne til vedligeholdelse af en database, som den offentlige myndighed anvender i forbindelse med besvarelse af anmodninger om sådanne oplysninger
                        
                     
                           b)
                        
                        
                           faste personaleomkostninger, hvortil der tages passende hensyn til ved fastsættelsen af gebyret?
                        
                     
         
               2)
            
            
               Er det foreneligt med direktivets artikel 5, stk. 2, og artikel 6, at en medlemsstats nationale bestemmelser fastsætter, at en offentlig myndighed kan opkræve et gebyr for at udlevere miljøoplysninger, som »ikke overstiger et beløb, der af den offentlige myndighed opfattes som rimeligt«, hvis den offentlige myndigheds afgørelse af, hvad der anses for »et rimeligt beløb«, i henhold til engelsk ret er underlagt administrativ prøvelse og domstolsprøvelse?
            
         
      (1)  Europa-Parlamentets og Rådets direktiv 2003/4/EF af 28.1.2003 om offentlig adgang til miljøoplysninger og om ophævelse af Rådets direktiv 90/313/EØF (EUT L 41, s. 26).